cyanic-selkie/wikianc huggingface dataset:
בזיליקת מריה הקדושה (קרקוב)
בזיליקת מריה הקדושה או בזיליקת מריה הבתולה היא בזיליקה (מאז שנת 1963) בעיר קרקוב שבפולין. הכנסייה היא מקום התפילה המפורסם ביותר בפולין, והיא נמצאת בחזית הכיכר המרכזית של קרקוב. הבזיליקה החליפה כנסייה קודמת בסגנון הרומנסק במהלך המאה ה-13, והיא עצמה בנויה בסגנון הגותי. הבזיליקה נבנתה במהלך המאה ה-14, ושני המגדלים שלה נוספו לה עוד בשנת 1478. שני המגדלים בנויים בסגנון הגותי הפולני אך נוספו להם עיטורים מאוחרים יותר. המגדל הנמוך יותר (69 מטרים גובהו) מכיל את חמשת הפעמונים העצומים של הבזיליקה וגג בסגנון אדריכלות הרנסאנס, והגבוה יותר (גובהו 81 מטרים) מכיל כתר עצום ממדים שבאותו הזמן היה מצופה זהב בסגנון אדריכלות הבארוק. הבזיליקה אוצרת בתוכה כמה פריטים דתיים חשובים. המזבח הגדול הנקרוי בשם Oltarz Mariacki נוצר על ידי הפסל הגרמני המפורסם וייט שטוס. בניית המזבח עצמו לקחה כשתים עשרה שנים.
קורמורן ממושקף
שטלר היה חוקר הטבע היחידי שראה את המין בעודו בחיים. אחרים למדו מספריו ומשרידים שהובאו למוזאונים בשנים 1850-1830. אוכלוסיית העופות התמעטה במהירות בעקבות כניסת ציידי לווייתנים וסוחרי פרוות אל אזורי מחייתם. בשנת 1850, כמאה שנים לאחר שהתגלה, הוכחד סופית הקורמורן הממושקף. כיום, רק מקצת השרידים שאסף שטלר ושני שלדים שלמים הם העדות היחידה למין. יחד עם פרת הים שטלר זהו מין אנדמי נוסף שהוכחד על ידי האדם מאזור ים ברינג.
מאה שנים של בדידות
עיבודים
אף שלרומן הייתה השפעה אדירה על התרבות העולמית לא הופקו סרטי קולנוע על היצירה מאחר שגרסיה מרקס מעולם לא הסכים למכור את זכויות ההפקה. במרץ 2019 בנו, רודריגו גרסיה ברצ'ה, הודיע כי נטפליקס מפתחת סדרת טלוויזיה מבוססת על הספר שתעלה לשידור בשנת 2022. אך הדבר לא קרה בסוף.
יחיאל הלר
ביוגרפיה
כבר בצעירותו נודע בכינוי "העילוי מקוידנוב" נסע למינסק ללמוד בבית המדרש המפורסם בשעתו "בלומקה'ס קלויז". בשנת 1835 (ראשית תקצ"ו) והוא בן 21 בלבד החל לכהן כרבה של הלוסק, משרה בה החזיק עד 1843 (ניסן תר"ג), אז עבר לכהן כרבה של וולקוביסק במקום רבי יצחק אייזיק חבר, שעבר לכהן בסובאלק. בתקופה זו פרסם את מאמרו המפורסם "כבוד העמים שבזמנינו" שתורגם לכמה שפות והודפס בידי לאון מנדלשטם בספר "שני פרקים" (1852).
בנו, הרב אברהם הלר, מחבר הספר "יפה נוף", כיהן כרבן של יאנישוק, הזנפוט וליבוי.
ענישה גופנית בבית הספר
עד אמצע המאה העשרים, ענישה גופנית בבתי ספר הייתה קיימת וחוקית כמעט בכל מדינות העולם. ענישה מסוג זה עדיין חוקית במספר מצומצם של מדינות, בהן מדינות מסוימות בארצות הברית, סינגפור, מלזיה, קוריאה הדרומית, וקיימת בפרקטיקה (אם כי לא מבחינה חוקית) במספר מדינות נוספות כגון סין, יפן, ורוב מדינות אפריקה.
אריק כהן
קורות חייו
הוא הרבה לעסוק בהוראה, בין היתר באוניברסיטה העברית בירושלים ובאוניברסיטת בר-אילן.
תרומתו המחקרית
אריק ורעייתו חקרו במשך עשרות שנים את פעילותן של תנועות נוער יהודיות ברחבי העולם, ובפרט את השפעתן של ביקורי בני נוער בישראל במסגרת תוכניות של מחלקת הנוער והחלוץ של הסוכנות היהודית, פרויקט תגלית, ועוד. בנוסף, הם חקרו את השפעתן של תוכניות להכשרת מורים עבור מכונים כגון יד ושם, מכון שלום הרטמן וקרנות שונות. במסגרת פעילות מחקר וייעוץ זו, פיתח אריק שיטה ייחודית להערכת תוכניות חינוכיות, אשר מותאמת למטרות הספציפיות של אותה תוכנית, ומאפשרת קבלת החלטות על ידי מנהליה. על בסיס התוצאות של מחקרים אלו פרסם אריק עשרות מאמרים בתחום הסוציולוגיה של החינוך.
חינוך בסוריה
השכלה תיכונית
קיימים פערים אזוריים משמעותיים בחינוך העל-יסודי. ישנן פחות הרשמות לתיכונים ואוניברסיטאות באזורים כפריים בהשוואה לאזורים עירוניים. אפילו לתלמידים ממשקי הבית עם הכנסה גבוהה יותר באזורים כפריים כמעט ואין גישה להזדמנויות לחינוך העל-יסודי.
ליה סמית'
ליה סמית' (באנגלית: Leah Smith; נולדה ב-19 באפריל 1995) היא שחיינית אמריקאית, היא אלופה אולימפית (ריו דה ז'ניירו 2016) ו-3 פעמים אלופת העולם (קאזאן 2015, בודפשט 2017 ובודפשט 2022) במשחה שליחות 4x200 מטר חופשי. זוכת מדליית ארד אולימפית (ריו דה ז'ניירו 2016) וסגנית אלופת עולם (בודפשט 2017) במשחה ל-400 מטר חופשי. אלופת עולם בבריכת 25 מטר (וינדזור 2016), במשחים ל-400 מטר חופשי ול-800 מטר חופשי.
2019
באליפות העולם שנערכה בקוואנגג'ו, קוריאה הדרומית ביולי 2019 זכתה סמית' ב-2 מדליות, כסף וארד. מדליית כסף במשחה שליחות 4x200 מטר חופשי לאחר ששחתה בשלב המוקדמות. מדליית ארד, במשחה ל-400 מטר חופשי בתוצאה של 4:01.29 דקות, אחרי אריארן טיטמוס שקבעה שיא אוקיאניה חדש של 3:58.76 דקות וקייטי לדקי (3:59.97 דקות). נוסף לכך, היא סיימה במקום רביעי במשחה ל-1500 מטר חופשי בשיא אישי חדש של 15:54.19 דקות ובמקום חמישי במשחה ל-800 מטר חופשי בתוצאה של 8:17.10 דקות.
יחסי סוריה–צרפת
המנדט הצרפתי לסוריה ולבנון
אזור המנדט חולק לשש מדינות. מדינות דמשק, חלב, העלווים, ג'בל א-דרוז, הסנג'אק האוטונומי של אלכסנדרטה ומדינת לבנון הגדולה. רישום המדינות התבסס על הדמוגרפיה העדתית בשטח בסוריה ונועד למנוע כל מהפכות לאומניות מאוחדות. עם זאת, כמעט כל הכתות הסוריות היו עוינות למנדט הצרפתי ולחלוקה שיצרה.
מלחמת האזרחים הסורית
לאחר הופעתה של המדינה האסלאמית, צרפת החלה לבצע התקפות אוויריות נגד יעדי ISIL בסוריה, ובאמצע נובמבר 2015, בעקבות פיגועי נובמבר 2015 בפריז, צרפת, תוך שהיא מציינת הגנה עצמית על פי סעיף 51 של אמנת האו"ם, החריפה משמעותית את תקיפותיה האוויריות בסוריה, תוך תיאום הדוק עם צבא ארצות הברית.
ועכשיו לחלק האינטרגלקטי
רקע והפקה
באלבום יש שימוש רב ב-"Gapless Playback", מעברים מטראק לטראק, מה שיוצר שמיעה רציפה בלי שקט בין השירים.
אגם קלאמת העליון
אקולוגיה
בצורת בקיץ 2001 הגבירה את החששות הסביבתיים לגבי האגם. לשכת הטיוב של ארצות הברית הפסיקה לשאוב מי השקיה עבור מיזם קלאמת כדי להגן על אוכלוסיית הדגים. החקלאים מחו, מכיוון שהם היו תלויים באספקת מי אגמים לצורך פעילותם. החל משנת 2003, ניטר שירות הדגה וחיות הבר של ארצות הברית את האגם באופן קבוע עקב מחסור במים, שסיכן הן את הדגים באגם והן את הסלמון בנהר קלאמת. השימושים העתידיים באגם קלאמת מעוררים עניין לאומי בגלל תביעות מתחרות בין זכויות הקניין של חקלאים (הנתמכים על ידי סובסידיות ותוכניות פדרליות) לבין יעדים סביבתיים גדולים יותר.
מלחמת הכוכבים - פרק 9: עלייתו של סקייווקר
עלילת הסרט
ריי חוזרת לטטואין לחווה של הדודים של לוק וקוברת שם את החרב של לוק ואת החרב של ליאה בסמוך לקבר של שמי סקייווקר בעודה מחזיקה חרב אור חדשה בצבע צהוב. אישה מקומית מגיעה ואומרת כי זה זמן רב לא הגיע אף אחד למקום ושואלת את ריי לשמה. ריי עונה ששמה ריי והנוודת שואלת גם מה שם משפחתה. הרוחות של לוק וליאה מופיעות והם מהנהנים לעברה. ריי עונה כי שמה הוא ריי סקייווקר.
קפריצ'יו ספרדי
תזמור
היצירה מתוזמרת לפיקולו, 2 חלילים, 2 אבובים, 2 קלרינטים, 2 בסונים, 4 קרנות יער, 2 חצוצרות, 3 טרומבונים, טובה, טימפני, משולש, מערכת תופים, מצלתיים, תוף מרים, קסטנייטות, נבל וכלי קשת.
החבורה המודולרית
הפעולה על הסריגים
בפעולה שלה על זוגות סדורים, החבורה המודולרית היא חבורת האוטומורפיזמים של הסריג הסטנדרטי. מכאן נובע שבדומה לפעולה הקודמת, החבורה המודולרית פועלת על סריגים במישור המרוכב. לכל שני מספרים מרוכבים, שהיחס ביניהם אינו ממשי, אוסף הצירופים השלמים הוא סריג, עם בסיס. החבורה המודולרית פועלת טרנזיטיבית על הבסיסים. זו הסיבה לכך שפונקציות דו-מחזוריות על המישור המרוכב הן בעלות סימטריה מודולרית.
פרה ולנטי מורה
קריירת אימון
לאחר מכן הצטרף מורה לריאל מורסיה, שהייתה אז בליגה הרביעית. מורה הדריך את הקבוצה חזרה לליגה השלישית בעונת 1995/96 מהמקום הראשון בביתה, אך בעונת 1996/97 עזב מורה את תפקידו כבר בנובמבר 1996. בעונת 1997/98 אימן את קרטגונובה, קבוצה חדשה, מהליגה הרביעית גם היא. את קרטגונובה הוביל מורה לליגה השלישית מהמקום הראשון בביתה. בעונת 1998/99 היה מאמנה של בנידורם שמהליגה השלישית. בגביע המלך הגיעה הקבוצה תחתיו עד לשמינית הגמר, שם פגשה את ברצלונה, קבוצתו של מורה כשחקן, שהדיחה את בנידורם עם ניצחון הן במשחק הראשון והן בגומלין. בליגה כשלה הקבוצה וסיימה במקום ה-18, ממנו ירדה לליגה הרביעית.
בראונלי
בראונלי (באנגלית: Brownlee, Brownley) הוא שם משפחה.
במבי שלג
קורות חיים
שלג למדה ספרות אנגלית והיסטוריה של עם ישראל באוניברסיטה העברית, ופילוסופיה יהודית במכון שלום הרטמן.
שלג השתתפה באירועי מחאת "יוקר המחיה", וכתבה על התעלמות הציבור הדתי-ציוני מהמחאה, שביטאה בעיניה את "מותה של רוח תורה ועבודה".
מיכל יצחק רבינוביץ'
תולדות חייו
רבינוביץ' למד בחדר, בישיבת טלז ובישיבת סלובודקה, הוכר כעילוי והוסמך לרבנות בגיל צעיר. בהיותו כבן 18 נתפס לרעיון הציוני והיה מבין ראשוני המצטרפים לתנועה הציונית. בשנת 1890 החל לפרסם בעיתונים "הצפירה", "הזמן", "די וועלט" ו"המליץ".
ב-1925, לאחר פטירתה של אשתו, עלה לארץ ישראל עם שלוש בנותיו והתיישב בירושלים. יחד עמו הצליח להביא לירושלים את אוצר ספריו, בהם כתבי יד וספרים נדירים. ספרים אלה היוו את הבסיס לבית המסחר לספרים עתיקים וחדשים "דרום" שפתח ברחוב בן יהודה. שם החנות נקבע לפי המימרא "הרוצה להחכים ידרים". החנות שימשה בית ועד לסופרים ולחכמים. היה פעיל בחברת "מקיצי נרדמים" וסייע להוצאת ספריה, שחלקם ראו אור בהוצאת בית המסחר "דרום". בית המסחר נהרס בפיגוע ברחוב בן-יהודה ולא שוקם.
Call of Duty
Call of Duty: World at War
מבקרי המשחק טוענים שהוא המשחק האלים ביותר של Call Of Duty שיצא עד אותה נקודת זמן בגלל כמות הדם וקטיעת האיברים שבו. תכנים אלו אף הובילו להגבלת גיל מגיל 18 ומעלה.
Call of Duty: Black Ops 2
ייחודו של המשחק הוא שמשימות ה־SPEC OPS (שצורפו גם במשחקים הקודמים בסדרה) יכללו בתוך עלילת המשחק, במקום בתור תוספת למשחק, והשחקן יכול להרכיב בעצמו את הסיפור על ידי המשימות אותן הוא בוחר לבצע. המשחק הגיע ל־XBOX 360, ל־PS3, ל־PC ול־WII U והוא ראה אור ב־13 בנובמבר 2012.
Call of Duty: Black Ops 4
במרץ 2018 הועלה טיזר למשחק הבא בסדרת Call of Duty. המשחק יצא ב־12 באוקטובר 2018. המשחק אינו מכיל קמפיין לשחקן יחיד ובמקום זה מצב באטל רויאל שנקרא blackout. בנוסף חזר מצב הלוחמה בזומבים שמציג קבוצה של דמויות שנלחמות מול גלים של זומבים ומפלצות.
Call of Duty: Black Ops Cold War
זהו הכותר החמישי בסדרת Black Ops והמשחק השבעה-עשר בסדרת המשחקים הכוללת. המשחק פותח על ידי החברות Treyarch ו-Raven Software, הופץ על ידי Activision ויצא לאור ב-13 בנובמבר 2020. עלילת המשחק מהווה המשך למשחק הראשון בתת-הסדרה Call of Duty: Black Ops מ-2010.
אבראהים עבד אל-האדי
אבראהים עבד אל-האדי (בערבית: ابراهيم عبد الهادي; 1896 – 18 בפברואר 1981) היה פוליטיקאי מצרי שכיהן כראש ממשלת מצרים בשנים 1948–1949. הוא מונה בעקבות ההתנקשות בחייו של קודמו בתפקיד מחמוד פהמי נוקראשי בידי ארגון האחים המוסלמים. במהלך כהונתו נחתמו הסכמי שביתת הנשק עם ישראל שסיימו את השותפות המצרית במלחמת העצמאות.
הארמייה ה-19 (האימפריה הגרמנית)
היסטוריה
לאחר כניעת גרמניה בנובמבר 1918, הוחלט על פירוק הצבא הגרמני. בעקבות כך פורקה הארמייה ה-19 ב-24 בינואר 1919.
הצי המלכותי של ניו זילנד
צי כלי השיט הנוכחי
הצי המלכותי של ניו זילנד נמצא כעת בתקופת שינוי ושם דגש על מעבר מצי של ספינות קרב המבוסס על פריגטות לספינות שיכולות לבצע מגוון רחב יותר של משימות. הספינות שהצי מפעיל כיום הם:
כוח אדם
נכון ל-1 ביולי 2007 שירתו בצי 2034 איש בשירות קבע (מתוכם 23% נשים), 237 איש בשירות מילואים ו-378 אזרחים. סך הכול 2699 איש. כ-1800 מתוכם משרתים בבסיס הראשי של הצי בדוונפורט.
מילואים
כל אנשי הצי שמשתחררים משירות קבע עשויים להיקרא לשירות מילואים. כוח המילואים מחולק לרשימת אנשי מילואים פעילים וללא פעילים. שירות המילואים הוא במשך 4 שנים.
חתולה על גג פח לוהט (סרט, 1958)
חתולה על גג פח לוהט (באנגלית: Cat on a Hot Tin Roof) הוא סרט דרמה משנת 1958 בבימויו של ריצ'רד ברוקס ובהפקתו של לורנס ויינגארטן. תסריט הסרט מבוסס על מחזה זוכה פרס פוליצר בשם זהה מאת טנסי ויליאמס.
תקציר עלילת הסרט
ביג דדי, שמגיב בקוצר רוח, גסות וזלזול לחגיגות שנערכו לכבודו על ידי מאי וביג מאמא, עולה לחדרו של בריק ומתעקש לשוחח איתו. הוא מנסה לברר את המקור לבעיית השתייה של בריק, ועל אף התנגדותו של זה, בהדרגה מתברר הסיפור כולו. בריק החל לשתות לאחר שחברו הטוב ביותר, סקיפר, התאבד. טיב היחסים ביניהם אינו ברור לחלוטין, אך בריק מגיב בהתגוננות אגרסיבית ומוגזמת אפילו כלפי תחילת רמיזה על כך שהקשר ביניהם היה הומוסקסואלי. מגי, שנקראת לספר על חלקה בפרשה, מודה שתמיד קינאה בסקיפר על החלק הניכר שקיבל מזמנו ומרגשותיו של בריק. כשסקיפר היה מעורער אחרי שגרם להפסד של קבוצתו במשחק פוטבול, היא ניצלה את ההזדמנות ופיתתה אותו לשכב איתה, במטרה לסכסך בינו לבין בריק. עם זאת, לטענתה ועל אף שבריק לא מאמין לה, חזרה בה ברגע האחרון כיוון שפחדה שהצעד ירחיק דווקא בינה לבין בריק. בריק מספר שבאותו לילה סקיפר התקשר אליו מבולבל ומפוחד והתוודה על מה שקרה, אבל הוא ניתק את השיחה ולא ענה לצלצולים שחזרו במשך הלילה. בריק מודה שהוא חש אשמה ונגעל מעצמו, ושותה כדי להדחיק זאת.
פיפירטיים
פיפירטיים (שם מדעי: Pipritidae) הם משפחת ציפורי שיר קטנות הקרובות למשפחת המנקיניים. במשפחה זו סוג יחיד - פיפירט (Piprites) ובו 3 מינים.
אוקטודוניים
הם מכרסמים בינוניים באורך 12-20 ס"מ ובעלי פרווה עבה וחומה מלמעלה, ויותר בהירה מלמטה. רובם פעילים בלילה בחבורות, אך חלקם יוצאים גם ביום. בשאר הזמן הם נחים במאורתם הבטוחה מהעולם.
קרקלה
מַרְקוּס אוֹרֶלְיוּס אַנְטוֹנִינוּס (בלטינית: Marcus Aurelius Severus Antoninus Augustus), המכונה קַרַקַלָּה (Caracalla; 4 באפריל 188 – 8 באפריל 217) היה קיסר רומא משנת 211 ועד מותו.
ילדותו
קרקלה נולד בעיר לגדונום (בימינו העיר ליון שבצרפת) ב-4 באפריל 188 (על פי מקורות אחרים הוא נולד בשנת 186). אביו היה ספטימיוס סוורוס, קיסר האימפריה הרומית, שהיה קצין בצבא הרומאי ממוצא צפון-אפריקאי, מצאצאי המהגרים הפיניקים לאזור. אמו הייתה יוליה דומנה, אצילה מפרובינקיה סוריה ממוצא ערבי. בשנות ה-80 המוקדמת של המאה ה-2, נפגשו הוריו לעתיד של קרקלה כאשר ספטימיוס סוורוס פיקד על לגיון שהוצב בסוריה. הוא היה נשוי לפאקיה מרקיאנה. מאוחר יותר באותו עשור, זמן לא רב לאחר מותה של פאקיה, סידר סוורוס עם משפחתה של יוליה שתשלח לגאליה, שם כיהן כמושל הפרובינקיה. נראה כי הם נישאו בשנת 187. בשנת 188 נולד קרקלה. בלידתו ניתן לו השם לוקיוס ספטימיוס בסיאנוס סוורוס (Lucius Septimius Bassianus) שהורכב משמות אביו בתוספת שם הסבא מצד אימו ועד שנת 196 הוא נקרא "בסיאנוס" על מנת להבדיל בינו לבין אביו. בשנת 189, שנה לאחר לידתו של קרקלה, נולד בנם השני של ספטימיוס סוורוס ויוליה דומנה, גטה. לעומת מידע זה, ספר ההיסטוריה אוגוסטה וספרי היסטוריה רומאית מהמאה הרביעית מעלים כעובדה ברורה שקרקלה היה למעשה בנו של סוורוס מאשתו הראשונה, פאקיה מרקיאנה.. ב-190 היה ספטימיוס סוורוס לקונסול ומונה על ידי קומודוס למפקדם של הלגיונות בפאנוניה (אזור הונגריה המודרנית). שם נודע לו על רצח הקיסר פרטינקס ברומא ב-28 במרץ 193. באפריל 193 תפס סוורוס את השלטון, אך נאלץ להילחם על הכתר מול מספר מתמודדים, במלחמת אזרחים ממושכת. לאחר עלייתו של ספטימיוס סוורוס לשלטון, זכה קרקלה להוסיף את התואר "קיסר" לשמו, כמי שמיועד להיות יורש העצר. לאחר שספטימיוס סוורוס הכריז על עצמו כבנו המאומץ של הקיסר מרקוס אורליוס, שונה שמו של קרקלה למרקוס אורליוס אנטונינוס, ובשם זה הוא מופיע בדברי הימים ובמסמכים רומאיים. לעיתים משמש השם המקוצר "אנטונינוס" בלבד. בספרות המחקר ההיסטורי מקובל השם קרקלה (Caracalla). שם זה דבק בו בשנת 213, כאשר החל ללבוש בגד עליון שהיה אופייני לשבטים הגרמאניים והיה ידוע בשם זה. במקורות אחרים שם הבגד הוא קרקלוס (Caracallus) וכך הוא מופיע בחלק מהמחקרים.
שלטון משותף עם גטה
משם פנה קרקלה ל, שחנה מחוץ לרומא. חיילי הלגיון סירבו תחילה לתמוך בו או להכניס אותו למחנה אך גם הם התרצו לעמוד לצידו תמורת הבטחה למענקים נדיבים. קרקלה לא איבד מומנטום ולמחרת היום הופיע, מלווה בכוח צבאי משמעותי, מול הסנאט. בנאום מחושב הוא הצדיק את הרצח של גטה, הציג את עצמו כקורבן לקשר שנרקם להרעיל אותו, הוסיף כי גטה אשם גם בחוסר כבוד כלפי יוליה דומנה והכריז על חנינה לכל אזרחי רומא שהוגלו ממנה. ההיסטוריון אוגוסטה מסיט מעט את המסך מעל האירועים ומספר כי ביום למחרת הרצח, כאשר קרקלה גילה שיוליה דומנה ביחד עם נשות החצר מתאבלות על גטה, הוא ניסה לרצוח גם אותן. הביוגרפית המודרנית של יוליה דומנה, החוקרת ברברה לוויק, מטילה ספק בתיאור נסיבות מותו של גטה כמתואר על ידי הרודיאנוס או דיו. לפי טענתה רצח זה, בגלוי ולעיני עדים, אינו התסריט הסביר ביותר לאירועים שהובילו למותו של גטה והיא מצביעה על ההשערה כי אופיים האלים והאימפולסיבי של שני האחים הביא להסלמה של מפגש שנועד לסכם תנאים לשלטון משותף או בנפרד, בתיווך או בחסות יוליה דומנה, וכי במהלך העימות קרקלה היה בר המזל שהנחית את המכה הסופית.
האימפריה אחרי קרקלה
במשך מספר ימים נותרה האימפריה הרומית ללא קיסר, וב-11 באפריל הכריז מקרינוס על עצמו לקיסר ונטל לעצמו, בתמיכת הצבא הרומי, את התואר "אוגוסטוס" וכל התארים והסמכויות של השלטון, מבלי להמתין למינוי רשמי על ידי הסנאט. עם ההכרזה על עצמו כקיסר הוא הוסיף את השם סוורוס לשמותיו ובכך שייך עצמו לשושלת הקיסרים הסוורים. לאשתו הוא הוסיף את התואר "אוגוסטה" ולבנו בן השמונה דיאדומניאנוס (Diadumenianus) הוא הוסיף את השם "אנטוניוס" ומינה אותו לקיסר, כלומר לשליט השני במעמדו באימפריה. חברי הסנאט, ששמחו על סיום שלטונו העוין של קרקלה, אישרו את הכתרתו, אף על פי שהיה ממעמד הפרשים ולא מהאצולה הרומאית והיה הראשון שלא היה חבר סנאט שזכה להיות שליט האימפריה ובעל תואר "אוגוסטוס". הם נענו לצווים שלו והרעיפו עליו תוארי כבוד. לא עבר זמן רב והשמחה על מותו של קרקלה התפוגגה. הסנאטורים הבינו כי מקרינוס ממנה לתפקידים שהיו שמורים לסנאטורים, אנשים מקרב מעמד הפרשים, ודרשו לשמר את זכרו של קרקלה השנוא. גם כמפקד הצבא הרומאי לא זכה מקרינוס להצלחה. הוא נחל מפלה קשה מול הצבא הפרתי בסמוך לנציבין ורק לאחר תשלום כבד לפרתים הצליח ליצב את הגבול. הוא נכשל בביסוס השלטון הרומאי בארמניה ובכך עורר את כעסם של החיילים, שהבינו כי הם לא יוכלו לזכות בתהילת מנצחים ועושר של בוזזים שהובטחו להם על ידי קרקלה. אכזבה זו הרחיקה את הלגיונות של המזרח ממקרינוס והכשירה את הקרקע למרד כנגד מקרינוס. אף על פי שחוסר שביעות הרצון ממקרינוס הלכה והתגברה במוקדי הכוח של האימפריה הרומית, הנסיבות שהביאו לנפילתו נובעים מכשלונו לבסס את שלטונו בהחלטיות חסרת מעצורים, שהייתה מחויבת עבור קיסר חפץ חיים באימפריה הרומית. מקרינוס כשל בהבנת מבנה הכוח בשושלת הסוורית וכשל בסילוק נשות המשפחה שהחזיקו בידן את מושכות השלטון. כך נותרה משפחתו של קרקלה ללא פגע לאחר שתפס מקרינוס את השלטון.
מקרינוס שלח את דודתו של קרקלה (אחותה של דומנה), יוליה מאסה, ביחד עם בנותיה ונכדיה וביניהם הקיסר לעתיד, סקסטוס ואריוס אוויטוס בסיאנוס, לגלות בעיר מולדתה אמסה (חומס). ליוליה מאסה הייתה גישה חופשית למקורות העושר של משפחתה ולמקורות הכוח בעיר ובפרובינציה, גורמים שאפשרו לה לחתור תחת מקרינוס. סקסטוס ואריוס הפך לכוהן ראשי לאל השמש הפיניקי אל-ג'בל וזכה לכינוי אלאגבאלוס, דרשותיו הסוחפות הביאו קהל רב למקדשים, ובמיוחד לוחמים של הלגיון השלישי, והמשפחה הקפידה להפיץ את השמועה כי הוא בנו מחוץ לנישואים של קרקלה.
טייסת 617 (חיל האוויר המלכותי)
טייסת 617 המוכרת בכינוי פורצי הסכרים (The Dambusters), היא טייסת תקיפה קרקעית והפצצה של חיל האוויר המלכותי.
ובמאסטר
ניתן לטעון כי ובמאסטר נבדל מבונה אתרים (Site builder) כך שהוא אינו עובד רק או בעיקר עם תוכנה מסוימת לבניית אתרים אלא מדגיש בעבודתו גם עבודה עם סביבות שרת, שינוי ניכר של קוד ופתרון מגוון רחב של תקלות טכניות מעבר לתוכנה כזו. עם זאת, ההבדלים בין שני התחומים הללו אינם מקובלים בהכרח על כלל העוסקים באינטרנט ויש מי שיגדירו ובמאסטר ובונה אתרים כהיינו הך.
טכנו
המונח "טכנו" נובע מהמילה טכנולוגיה. מבקרי מוזיקה, עיתונאים ומעריצי הסגנון נזהרים בשימוש במונח על מנת למנוע בלבול עם סגנונות קרובים אך שונים, כגון האוס, טראנס והארדקור. עם זאת, המונח "טכנו" מתייחס לסגנון ייחודי ולא למונחים כלליים כמו מוזיקה אלקטרונית.
היסטוריה
הטכנו החל בדטרויט. אבותיו המייסדים הם דריק מיי, קווין סנדרסון וחואן אטקינס שכונו גם "שלישיית בלוויל". שלושתם היו צעירים שהושפעו מהרכבים אלקטרוניים כמו קרפטוורק, שפעלו באירופה באותו זמן, והחלו ליצור במקביל מוזיקה משלהם. בהתחלה זכה הטכנו לפופולריות במועדונים מקומיים, ובמהרה הפך לתופעה עולמית. ה"טכנו" התחיל לצבור השפעות והשראות מתחומים תרבותיים שונים: הוא התחבר להוויה הדיסטופית והעתידנית האפלה שניתן לראות במדע בדיוני, וגם להתפתחויות הטכנולוגיות והממוחשבות שהחלו לצבור תאוצה בשנות ה-80.
ראוסון
היסטוריה
העיירה הוקמה באופן רשמי בספטמבר באותה שנה, על ידי קולונל חוליאן מורגה, ויושבה במהרה על ידי מהגרים חדשים מוויילס. הם קראו לעיר טְרֵרַאוסון (בוולשית: עיירתו של ראוסון) על שם ד"ר גיז'רמו ראוסון, שר הפנים הארגנטינאי באותה תקופה, שתמך בהתיישבות הוולשית בארגנטינה. למרות שהתחילית "טרה" הושמטה, התושבים דוברי הוולשית וחלק מהתושבים הוותיקים עדיין משתמשים בשם המקורי.
עמנואל צבר
ביוגרפיה
ספר שיריו השני "סיג" התפרסם שנה אחר כך ועסק בשאלת הסיבה לקיומו של הדחף הפנימי במשורר להעלות את הגיגיו במילות שירה ולהציגן לעיני כל.
יורי בשמט
קורות חיים
אחרי לימודי כינור והצלחות ראשונות בתחרויות נגנים צעירים, עבר בשמט לנגן בוויולה. החל משנת 1971 למד באקדמיה למוזיקה במוסקבה, בכיתה לוויולה של ודים בוריסובסקי, מורה ידוע והוויולן של רביעיית בטהובן. אחרי מותו של בוריסובקי ב־1972, המשיך בשמט את לימודיו אצל פיודור דרוז׳ינין, אותו אמן שדמיטרי שוסטקוביץ׳ הקדיש לו את הסונטה לוויולה שלו.
בשנת 1976 זכה בשמט בפרס הראשון בתחרות הבינלאומית למוזיקה ARD, זכייה שסימנה את פריצת הקריירה שלו הבינלאומית כסולן. אחרי שנת 1987 לימד בשמט כפרופסור באקדמיה למוזיקה במוסקבה ובאקדמיה קיג׳יאנה בסיינה. בשמט הפך עם הזמן לאחד המוזיקאים החשובים בעולם. מלחינים רבים כתבו לו סונטות וקונצרטים, ביניהם סופיה גוביידולינה, גיה קנצ׳לי ואלפרד שניטקה. בשמט ניצח למשך שנים אחדות על ההרכב "סולני מוסקבה" אותו הקים בשנת 1984.
דיוויזיית הפאנצרגרנדיר אס אס ה-23
פעילות הדיוויזיה
בינואר 1942 הגיעה הדיוויזיה לאזור נהר וולקוב והשתתפה בקרבות מול הצבא האדום. ביוני אותה שנה הועברה היחידה צפונה ולקחה חלק במצור על לנינגרד.
מנהל תוכן (אינטרנט)
אין לבלבל בין מנהל תוכן לבין ובמאסטר.
בומין ח'אן
בומין ח'אן (בטורקית עתיקה: 𐰉𐰆𐰢𐰣:𐰴𐰍; 490 – 552) היה מנהיג צבאי ושליט גקטורקי, שהקים את האימפריה הגקטורקית, הח'אנות הטורקית הראשונה בהיסטוריה.
התפשטות האימפריה הגקטורקית
עם התפשטות האימפריה הגקטורקית, נדדו השבטים הגקטורקיים מערבה, ביניהם נמנו מספר שבטים שנקראו אוע'וז (Oghuz), קיפצ'קים, קרלוקים ועוד. עם נפילת הח'אנות הטורקית השנייה בשנת 744, החלה להיווצר קונפדרציית שבטים שנקראה "Oghuz Yagbu state" שנלחמה באופן תדיר עם שאר השבטים, אשר מתוך קונפדרציה זו יצאה המשפחה הסלג'וקית אשר הניחה את היסודות לאימפריה הסלג'וקית. את האימפריה הסלג'וקית הקים טוגריל בכ על שמו של אבי המשפחה, סלג'וק. תחת סולטן האימפריה אלפ ארסלאן ("אריה אמיץ" בטורקית עתיקה), כבשו הסלג'וקים בשנת 1071 את אנטוליה בקרב מנזיקרט, והחלו בהתיישבות הטורקית של חצי האי. קרב זה החליש והקטין את האימפריה הרומית המזרחית שהייתה המעצמה הגדולה באזור. עם התפרקות האימפריה הסלג'וקית, עקב מסעות הצלב ומרד סולימאן בן כותלמיש, הקים סולימאן באנטוליה את סולטנות רום. עקב הפלישות המונגוליות, זו התפרקה למספר נסיכיות קטנות שנקראו "בייליק", כאשר התואר של שליט הנסיכות היה "ביי", כשאחת מנסיכיות אלו הייתה הבייליק העות'מאנית. האימפריה תפסה תאוצה במאה ה-14 ובמאה ה-15, כאשר בשנת 1453 הורה מהמט השני, סולטן האימפריה על כיבוש קונסטנטינופול, בירת האימפריה הרומית המזרחית. העות'מאנים צלחו בכיבוש והביאו לנפילת האימפריה הרומית המזרחית. האימפריה הגיעה לשיאה במאה ה-16 לאחר קרב מוהאץ', לאחר שכבשה את הונגריה מידי האימפריה האוסטרית.
השפעה ומורשת
הקמת האימפריה הגקטורקית על ידי בומין ח'אן גרמה למעשה "נדידה" של העמים הטורקיים שמקורם באזור מונגוליה, מערבה למרכז אסיה ולקווקז.
למעבר זה של העמים הטורקיים היה מספר השפעות מכריעות בהיסטוריה.
Wilder Shores
Wilder Shores הוא אלבום האולפן השמיני של הזמרת-יוצרת האמריקאית בלינדה קרלייל. האלבום יצא לאור ב-29 בספטמבר 2017, על ידי חברת התקליטים אדסל רקורדס. ב-21 באפריל 2018, הוציאה קרלייל מהדורה מחודשת של האלבום, על ידי חברת התקליטים דימון רקורדס.
רקע
בבריטניה זכה האלבום להצלחה מתונה, כאשר הגיע אל המקום ה-50 במצעד האלבומים המסחריים של חברת המצעדים הרשמית.
תנועת FZY
- תרבות - התרבות היהודית
- עלייה נמשכת - עלייה לישראל והמשך עשייה למען המדינה.
ריקרדו פרי
קריירה מקצועית
לקראת עונת עבר פרי לסמפדוריה יחד עם חברו לקבוצה וולטר זנגה, כחלק מעסקת החליפין במסגרתה עשה ג'אנלוקה פליוקה את הדרך ההפוכה. לאחר שתי עונות, בהן ערך 36 הופעות ליגה במדי סמפדוריה, פרש פרי ממשחק פעיל בגיל 33.
נבחרת איטליה
פרי החל את דרכו בנבחרת איטליה הצעירה, אותה ייצג פעמיים באליפות אירופה עד גיל 21. ב-אליפות אירופה לנבחרות צעירות 1984 העפיל עם הנבחרת הצעירה עד לחצי גמר המפעל. באותו הקיץ היה פרי שותף לטורניר הכדורגל באולימפיאדת לוס אנג'לס, בו סיימה איטליה רביעית. שנתיים אחר כך, ב-אליפות אירופה לנבחרות צעירות 1986, העפיל פרי עם נבחרתו לגמר המפעל, שם נוצחה איטליה בדו-קרב בעיטות עונשין לספרד.
מחיר למשתכן
היסטוריה
בשנת 2016 הסתכמה ההנחה במחיר הקרקע, שניתנה ליזמים המשתתפים ב"מחיר למשתכן", ב-1.1 מיליארד ש"ח.
כחלק מן המאמץ להאיץ את מסירת הדירות לזכאי התוכנית, פרסמה מועצת מקרקעי ישראל הזמנה לקבלנים הבונים דירות בשוק החופשי לשווק את דירותיהם כחלק מן התוכנית.
העתקה ליניארית
הגדרה
מסקנה נוספת אשר נובעת מההגדרה, היא שהגרעין של העתקה ליניארית לעולם אינו הקבוצה הריקה ותמיד כולל את וקטור האפס :
סוגי העתקות ליניאריות
יהיו V ו-W מרחבים וקטוריים מעל שדה כלשהו F, ו-T העתקה ליניארית מ-V ל-W.
מטריצה מייצגת של העתקה ליניארית
נגדיר את המטריצה המייצגת של T ביחס לבסיסים B ו-C, שתסומן כמטריצה שמקיימת את הקשר הבא:
קנאב
היסטוריה
מקור שם המקום בשפת של בני הפאיוט, עם האינדיאנים ששכן במקום קודם לכן, ופירושו "מקום עצי הערבה". מורמונים הגיעו לראשונה לאזור בשנות ה-50 וה-60 של המאה ה-19. הניסיון הראשון להתיישב במקום נעשה ב-1864 שעה שהוקמה מצודת קנאב (Fort Kanab) על גדות ערוץ קנאב (Kanab Creek). התקפות של אינדיאנים אלצו את התושבים לנטוש את המקום שנתיים אחר-כך. ב-1870 נעשה ניסיון חוזר, כאשר עשר משפחות של מורמונים התיישבו במצודה. המתיישבים קיבלו עידוד ממנהיג המורמונים בריגהם יאנג שביקר פעמיים במקום וסייע בתכנון היישוב.
בינואר 2006 העבירה מועצת העיירה בראשות ראש העיירה דאז קים לאוסון החלטה בלתי מחייבת שכותרתה "המשפחה הטבעית: חזון לעיר קנאב" שבו הגדירו את המושג "משפחה טבעית" כחתונה בין גבר לאישה "כפי שהוסמך על ידי אלוהים". החלטה זו שנוסחה על ידי קבוצת לחץ שמרנית מסולט לייק סיטי, עוררה זעם בחוגים ליברליים וארתור פרומר (Arthur Frommer), מחבר מדריכי טיולים ידוע כינה את קהילת העיירה כהומופובית ודרבן תיירים להחרים את העיירה.
אגוטיים
יש להם רגליים ארוכות, אוזניים קטנות וזנבות קטנים והם יודעים לעמוד על שתיים כשהם מחזיקים במזון. צבע פרוותם חום-אדמדם ומתחת בהיר יותר.
טיפול באי-ספיקת לב
הידרלזין ואיזוסורביד דיניטראט
מחקר רחב היקף משנות ה-80 של המאה ה-20 מצא כי טיפול בהידרלזין עם איזוסורביד דינטראט הפחית תמותה, אם כי לא אשפוזים חוזרים, לעומת אינבו במטופלים טרם עידן מעכבי ACE וחוסמי בטא, אשר טופלו בדיגוקסין ומשתנים. מחקרים עוקבים שבוצעו עם השוואה למעכבי ACE מצאו השפעה מיטיבה יותר למעכבי ACE. יחד עם זאת, ניתוח למפרע של הממצאים הראה כי בקרב אפרו-אמריקאים הודגמה במיוחד יעילותו של השילוב הידרלזין ואיזוסורביד דיניטראט, וכך מחקר שבדק שילוב זה בקרב אפרו-אמריקאים עם אי-ספיקת לב ומקטע פליטה ירוד, אשר מטופלים בטיפול מיטבי במעכבי ACE או ARB, בחוסמי בטא וב-MRA, הדגים תועלת משמעותית. על כן, שילוב של הידרלזין ואיזוסורביד דיניטראט מומלץ בקרב אוכלוסייה זו. מאחר ששילוב התרופות הנ"ל ניתן שלוש פעמים ביום, ישנה היענות תרופתית ירודה לטיפול זה. תופעות לוואי של הטיפול כוללות כאב ראש, סחרחורת ותלונות הקשורות במערכת העיכול.
שלוש רגלים
שָׁלשׁ רְגָלִים הם שלושה חגים מקראיים – פסח, שבועות וסוכות – שבהם מצווה מהתורה לעלות לרגל לבית המקדש בירושלים. מלבד מצוות העלייה לרגל, התורה מצווה על שתי מצוות נוספות המיוחדות לרגלים: לחגוג אותם ולשמוח בהם. חז"ל פירשו מצוות אלו כחובה על כל עולה רגל להקריב עולת ראייה, שלמי חגיגה, ושלמי שמחה.
קורבנות הרגל
חז"ל למדו מהפסוקים כי ישנו חיוב בכל אחד מהרגלים, להקריב שלושה קורבנות:
מצות שמחה
בכל אחד משלוש הרגלים ישנה מצוות שמחה כמזוכר בתורה:
שמות החגים ומהותם
שלוש הרגלים ב:
בית מקרא
לעיתים מוציא "בית מקרא" חוברת המוקדשת כולה לנושא אחד. בשנת תש"ע הופיעה החוברת 'סיפור יוסף במקרא ובראי הדורות' בעריכת לאה מזור ובשנת תשס"ד החוברות 'ראשית ישראל במקרא ובמחקר' בעריכת נילי שופק ו'דמות האישה במקרא ובמדרש' בעריכת אמירה מאיר.
בראיון ב-2011 אמר עורך כתב העת, פרופ' יאיר הופמן:
אני מספר ארבע (ספר)
עלילה
במהלך שיעור אסטרונומיה בבית הספר ידיו של ג'ון מתחילות לכאוב ולזהור. כשג'ון מגיע הביתה, הוא מבין שהמורשת הראשונה שלו הופיעה. אחרי המתקפה ההרסנית של המוגדוריאנים על לוריאן, התשעה הם הלורים היחידים עם מורשות ששרדו - וכל אחד מהם מקבל מורשות שונות (עם זאת- לכולם יש כוחות טלקינטיים, חושים מוגברים ויכולות פיזיות חזקות יותר משל בני האדם). הנרי מספר לג'ון שהמורשת הראשונה שלו נקראת לומן והיא היכולת לייצר אור מידיו, יחד עם עמידות מתפתחת לאש. הנרי משתמש באבן מלבנית לבנה- חלבית כדי לעזור לג'ון להפיץ את העמידות לאש ולחום בכל גופו. במהלך התהליך חוזה מספר ארבע בחזיונות של רגעיו האחרונים על לוריאן, כאשר מוגדוריאנים תוקפים את הכוכב ומשמידים אותו.
עם הופעת המורשות של ג'ון, הנרי מתחיל לאמן אותו. בסופו של דבר ג'ון לומד להדליק ולכבות את האורות שלו כרצונו. ג'ון רוכש את חברו האמיתי הראשון, סאם גוד, גיק שמאמין בחייזרים אמונה הדוקה, ומתקרב לשרה. במסיבת ליל כל הקדושים העירונית, מארק וכמה מחבריו מקבוצת הפוטבול אורבים לג'ון, שרה, סאם, וחברתה של שרה, אמילי. ג'ון, שכבר עייף מהבריונות המתמדת של מארק, מתעצבן כשהם רצים לתוך היער עם שרה. ג'ון רודף אחרי הבנים, וסוף סוף מתעמת עם מארק וחבריו, מביס אותם בקלות ומשחרר את שרה. סאם רואה את מה שג'ון עושה והופך לחשדן כלפיו, לכן בוחר להתעלם ממנו במשך זמן מה.
הדלי / ברני קוסאר
ברני קוסאר הוא כימרה מלוריאן, והוא עקב והגן על ג'ון והנרי מאז שהגיעו לכדור הארץ. בפלורידה, ברני הופיע בפני ג'ון מספר פעמים כשממית; בעוד שבעדן הוא הפך לכלב ציד. ברני נקרא על שמו של רכז עבר בליגת הפוטבול הלאומית. אולם שמו של ברני בלוריאן, שנחשף בחזיונות של ג'ון מהזמן שחי בלוריאן, היה הדלי. ג'ון לא מודע לטבעו האמיתי של ברני (למרות שהנרי ידע לכל אורך הדרך), עד שהוא משתנה לבהמה ענקית בקרב נגד המוגדוריאנים בבית הספר התיכון.
על הקרח 2
הסרט מהווה סרט המשך לסרט "על הקרח" ובדומה לקודמו הפך לשובר קופות משהכניס 207,98 מיליון רובלים ביום הבכורה, במה שמהווה להכנסה הגבוהה ביותר לסרט קולנוע רוסי ביום הבכורה. בהמשך הגיע לשיא נוסף כשהכניס בתוך שבוע וחצי יותר ממיליארד רובל בתוך שבוע והוכתר לשובר קופות. בסך הכל הכניס הסרט 1,546,162,680 מיליארד רובלים וצפו בו 6,000,000 מיליון איש.
סודלור (טייפון)
סוּדְּלוֹר (באנגלית: Soudelor) היה סופר טייפון (סופה טרופית רבת עצמה) אשר התהווה באוגוסט 2015 מעל האוקיינוס הפסיפי והיה לסופה החזקה ביותר בעולם לשנה זו, ה-JTWC דווח כי סודלור מייצר רוחות של עד 290 קילומטרים לשעה, ונע לכוון סין וטאיוואן.
מכתב 5000
תגובת התקשורת
מספר מקורות, ובמיוחד מרכז המידע האזורי הסיבירי Babr.ru, "נובאיה גאזטה" ומתאמת סיעת המפלגה הקומוניסטית בדומה, ליודמילה אלכסייבה הודו כי החלטת התובע הכללי דווקא מוכיחה כי המכתב כשלעצמו אינו מהווה אנטישמיות כפי שטענה התקשורת. עם זאת, החלטת משרד התובע אינה אומרת דבר על נוכחות או היעדר אנטישמיות במכתב.
אדווין סטנטון
ראשית הקריירה ונישואיו הראשונים
סטנטון למד משפטים בהדרכתו של דניאל קולייר כהכנה לקבלתו ללשכת עורכי הדין. ב-1835 הוא החל לעסוק בעריכת דין במשרד עורכי דין מרכזי בקדיז, אוהיו בניהולו של צ'ונסי דיואי, עורך דין נודע, שם הוא נודע בחריצותו.
מכתב 5000
תגובת התקשורת
במערכת "The New York Sun" נמתחה ביקורת קשה על התובע הכללי הרוסי ולדימיר אוסטינוב וחמש מאות חתימות על המכתב, וכן העלו טענות כלפי ממשלת רוסיה, "שלא נקטה צעדים דחופים להורדת אוסטינוב מתפקידו". ב"בולטימור סאן" כתבו על אנטישמיות גוברת ברוסיה ובפוליטיקה הרוסית.
תגובת אנשי ציבור וארגונים
מהטקסט של המכתב עולה כי עמדת מחבריו הייתה משותפת לסופר השוודי ישראל שמיר, הידוע בכך שהוא התבטא בעמדות אנטי-ציוניות והוכר על ידי בית המשפט בצרפת כאנטישמי. שמיר עצמו גינה את ביקורתם של "מנהיגים יהודיים" זרים על התייחסות למכתב זה כהתערבות בסכסוך רוסי פנימי, אך הוא מצא שלא ראוי לחלוטין לאסור על קהילות יהודיות דתיות, מכיוון שניתן לטעון סוגיות דתיות אך לא לאוסרן.
באופן דומה, ארגוני זכויות אדם רוסיים הביעו את התנגדותם למכתב. בפרט, כתב ראש מרכז סובה, אלכסנדר ורחובסקי, כי "מיכאיל נזרוב שילב את הפרשנות האנטישמית של 'קיצור שולחן ערוך' עם המיתוסים הקלאסיים של הקונספירציה היהודית וקיבל תאוריה שלפיה כל הארגונים היהודיים מונחים על ידי רעיונות 'שנאה' בנוגע לגויים, ולכן, יש לאסור על הכל."
אדווין סטנטון
"מק'קומריק נגד מאני" ונישואיו השניים
תוצר לוואי של הופעתו של סטנטון בתיק "פנסילבניה נגד וילינג ובלמונט" הייתה שאיפתו להופיע לאחר מכן בתיקים משמעותיים נוספים, כמו זה של הממציא סיירוס מק'קומריק. ב-1831 יצר מק'קומריק הצעיר מקצרה. המתקן היה שימושי במיוחד בשדות החיטה של מערב ארצות הברית. הדרישה להמצאתו של מק'קומריק גדלה במהירות וגרמה לתחרות עזה, במיוחד מעמיתו הממציא ואיש העסקים, ג'ון הנרי מאני. ב-1854 הגישו מק'קומריק ושני עורכי הדין שלו, רברדי ג'ונסון ואדוארד מ. דיקינסון, תביעה כנגד מאני בטענה שהוא הפר את הפטנטים של מק'קומריק. מק'קומריק דרש הטלת צו מניעה על המכונה של מאני. זה האחרון יוצג גם הוא על ידי שני עורכי דין מוערכים, ג'ורג' הרדינג ופיטר ה. ווטסון. בתחילה היה אמור התיק "מק'קומריק נגד מאני" להתדיין בשיקגו, ושני עורכי הדין חיפשו עורך דין מקומי שיצטרף אליהם. הבחירה המומלצת הייתה אברהם לינקולן. כאשר פגש ווטסון את לינקולן בספרינגפילד, אילינוי, לא היה לו רושם ברור בנוגע אליו, אך לאחר שיחה עמו, הבין ווטסטון שתהיה זו בחירה טובה. אף על פי כן, כאשר הועבר מקום הדיון משיקגו לסינסינטי, והצורך בלינקולן התייתר, בחרו הרדינג ווטסון בסטנטון. לינקולן לא היה מודע לכך שהוא הוחלף, ועדיין הופיע לדיונים בסינסינטי עם טיעונים מוכנים. חששו של סטנטון מפני לינקולן היה מידי וחזק והוא עשה כמיטב יכולתו להבהיר ללינקולן שעליו לפרוש מהייצוג בתיק. הדיונים נמשכו עם הרדינג, ווטסון וסטנטון. לינקולן לא השתתף בדיונים, אך נשאר בסינסינטי כדי לצפות בהם.
מכתב 5000
תגובת התובע הכללי
ב-26 בינואר 2006 שאלה הסנטורית ליודמילה נרוסובה את התובע הכללי של רוסיה ולדימיר אוסטינוב מדוע הוא לא הגיב לפנייה זו, אם כי "בין החותמים ישנם עבריינים כמו אלברט מקאשוב". נרוסובה כינתה את המכתב כתחיית האנטישמיות. אוסטינוב השיב כי הנושא אפילו לא נחקר. בהתייחס למצב, אמר: "אין להוציא את "אנטישמיות המטבח" ברוסיה. העיקר שהוא לא יחרוג מהמטבח." לדעתו, אין לדון בנושא זה כדי לא למשוך אליו תשומת לב מוגזמת. כוונתו הייתה לכך שהאנטישמיות ברוסיה מוגבלת לדיונים אישיים במטבחים ואינה נחשבת לכזו בעלת קנה מידה נרחב. במשרד התובע טענו כי התבטאויותיו של נזרוב הן ביטוי לתפיסה הדתית והפילוסופית האורתודוקסית של ההיסטוריה העולמית, ולא ביטוי לאנטישמיות ופשיזם.
אדווין סטנטון
יועצו של קמרון
עד מהרה הואשם, סיימון קמרון, מזכיר המלחמה בקבינט של לינקולן, בניהול בלתי תקין של ענייני המחלקה והיו שקראו להתפטרותו. קמרון ביקש את עזרתו של סטנטון בייעוץ בסוגיות משפטיות שבין השאר נגעו לענייני הרכש של מחלקת המלחמה. הקריאות להתפטרותו של קמרון הלכו וגברו כאשר הוא הגיב לנאומו המליצי של קולונל ג'ון קוקריין בנובמבר בפני חיילי יחידתו. בנאום זה אמר קוקריין "עלינו לקחת את ידו של העבד, להניח בה רובה מוסקט, ולצוות עליו בשם האל להילחם בשם החירות של המין האנושי". קמרון תמך בדעתו של קוקריין שיש לחמש את העבדים, אך הרעיון לא זכה לתמיכה בקבינט של לינקולן. מזכיר הפנים קיילב סמית' גער בקמרון על תמיכתו בקוקריין.
הגנרל המפקד
בינתיים ביצע מקללן הכנות לפעולה הצבאית העיקרית הראשונה בחזית המזרחית, מערכת חצי האי. ב-17 במרץ החלה ארמיית הפוטומק בתנועה אל חצי האי וירג'יניה. הפעולה הראשונה במערכה הייתה ביורקטאון, וירג'יניה. לינקולן רצה שמקללן יתקוף את העיירה באופן מידי, אך סקירתו של מקללן את הביצורים של הקונפדרציה שם אילצה אותו להחליט על הטלת מצור על העיירה. הפוליטיקאים בוושינגטון זעמו על החלטתו של מקללן לדחות את המתקפה. מקללן מצדו ביקש תגבורות לצורך המצור, 11,000 איש מהדיוויזיה של ויליאם פרנקלין מהגיס של אירווין מקדואל. סטנטון רצה שהגיס של מקדואל יישאר כיחידה אחת ויצעד לריצ'מונד, אך מקללן התעקש ובסופו של דבר נעתר לו סטנטון.
התרחבות הלחימה
בשעה שהפעילות בזירה המזרחית דעכה, הפעילות בזירה המערבית התחממה. לאחר שני ימי קרב צ'יקמאוגה בסוף ספטמבר, נותר מייג'ור גנרל רוסקרנס, מפקד ארמיית קמברלנד, לכוד בצ'טנוגה, טנסי ומותקף מכל הצדדים על ידי כוחותיו של גנרל ברקסטון בראג מצבא הקונפדרציה. רוסקרנס שלח מברק לוושינגטון: " נתקלנו באסון כבד, בהיקף שטרם הוברר". המצב בצ'טנוגה היה נואש. הצפון היה זקוק לעיירה. על פי העיתונאי צ'ארלס אנדרסון דנה, שהיה עוזרו של סטנטון מאז מרץ 1863, רוסקרנס היה מסוגל להילחם עוד 15–20 ימים בלבד ומבלי שיעמדו לרשותו 20,000 עד 25,000 איש, צ'טנוגה תאבד. סטנטון ארגן את העברתם באמצעות רכבת של אלפי חיילים של צבא האיחוד. לינקולן וסטנטון הסכימו למנות את הגנרל גרנט כמפקד של רוב הכוחות במערב, ולשחרר את רוסקרנס מהפיקוד על ארמיית קמברלנד ולהחליפו במייג'ור גנרל ג'ורג' הנרי תומאס. בסוף נובמבר פרצו גרנט ומייג'ור גנרל ויליאם שרמן את המצור על צ'טנוגה. לוטננט גנרל ג'יימס לונגסטריט מצבא הקונפדרציה ניסה לצור על הארמייה של הגנרל ברנסייד בנוקסוויל, אך שרמן תקף את כוחות הקונפדרציה וגרם להם לסגת.
תקופת השיקום
הנשיא ג'ונסון הבטיח לחברי הקבינט שלו בישיבתם הראשונה ב-15 באפריל שהוא יבצע את תוכניותיו של קודמו לשיקום, תוכניות שהנשיא לינקולן המנוח דן בהם עם סטנטון באריכות. ב-29 במאי 1865 אישר ג'ונסון שני מנשרים: באחד הוא מינה את ויליאם וודס הולדן כמושל הזמני של קרוליינה הצפונית ובשני הוא העניק חנינה לכל אלו שהיו מעורבים במרד מדינות הדרום, עם כמה יוצאים מן הכלל, וזאת בתנאי שהם יסכימו להביע נאמנות ולקבל את החוקים והצווים שנגעו לעבדות. ג'ונסון גם הכיר בממשלתו של פרנסיס הריסון פיירפונט בווירג'יניה, וכן בממשלות של ארקנסו, לואיזיאנה וטנסי, שהוקמו על פי "תוכנית עשרת האחוזים" של לינקולן. בהמשך הציע ג'ונסון את יישומה של תוכנית זו בכמה מדינות דרומיות נוספות.
מותו
גופתו של סטנטון הונחה בארון מתים שחור בחדרו שבקומה השנייה של ביתו. הנשיא גרנט ביקש שתערך לו הלוויה ממלכתית, אך אלן סטנטון ביקשה שיערך לו טקס הלוויה פשוט ככל האפשר. אף על פי כן, הנשיא הורה שכל המשרדים הציבוריים ייסגרו ושהבניינים הפדרליים ילבשו חזות של אבל. בכמה ערים ראשיות הורדו הדגלים לחצי התורן ומטחי כבוד נורו במתקני צבא ברחבי ארצות הברית. ב-27 בדצמבר נישא ארונו של סטנטון על ידי אנשי חיל התותחנים לחדר האורחים של ביתו. הנשיא גרנט, סגן הנשיא סקיילר קולפקס, חברי הקבינט, כל שופטי בית המשפט העליון, סנאטורים, חברי בית הנבחרים, קציני צבא ופקידי ממשל, השתתפו בטקס ההלוויה. לאחר נשיאת הספד הונח הארון על עגלת תותחים ונגרר על ידי ארבעה סוסים לבית הקברות אוק היל שבוושינגטון במסע הלוויה באורך של קילומטר וחצי.
יהונתן בן בעיה ומסבלה בן שמעון
יחסו של בר כוכבא ליהונתן ולמסבלה
מאכזבתו של בר כוכבא מהתנהלותם של יהונתן ומסבלה ניתן להתרשם באופן מוחשי ביותר באיגרת כתובה עברית, שבה נכתב כך:.
דובדבני וקובץ' (צמד קומי)
קריירה עצמאית
בשנת 2023 החל לשחק בסדרת הנעורים "לעוף על אנה" בכיכובה של אנה זק.
סטפ אפ 3D
סטפ אפ 3D (באנגלית: Step up 3D) הוא סרט המשך לסרט "סטפ אפ 2: הרחובות", אשר בוים על ידי ג'ון מ. צ'ו. בסרט מככבים שרני וינסון (נטלי), ריק מלמברי (לוק) ואדם ג'יי סוואני (מוס-שהופיע גם בסרט השני).
עלילת הסרט
לוק, נער יתום, ורקדן מחונן, נלחם על ביתו, מבנה נטוש בו מתגוררים הוא וחבריו רקדני הרחוב, עימם הוא הרכיב את קבוצת הרקדנים 'בית הפיראטים'. מטרת הקבוצה היא לזכות בתחרות ולקבל את הפרס הגדול, שהוא סכום כסף לא קטן שיאפשר להם לקנות את המבנה הנטוש שבו הם מתאמנים. כדי לנצח בתחרות, לוק מחפש אחר שני רקדנים נוספים והוא פוגש בנטלי, רקדנית רחוב מוכשרת, אך מסתורית ובמוס, שהופיע בסרט השני. האימונים החלו, לוק ונטלי מכירים זה בזו, ומתאהבים. בית הפיראטים מגלה שריקודו 'נגנב' על ידי הקבוצה המתחרה בהמשך הסרט לוק מגלה שנטלי היא בעצם אחותו של הקפטן מהקבוצה היריבה. מוס לומד באוניברסיטה הנדסה יחד אם קמיל אך עדיין מעדיף לרקוד ובזכותו הפירטמם זוכים בגביע
הפיגוע בדומא
תגובות לפיגוע
הפיגוע בדומא אירע מספר שעות לאחר אירוע הדקירות במצעד הגאווה בירושלים, שבו נרצחה הנערה שירה בנקי. שני האירועים נקשרו יחד בתגובה הציבורית כפשעי שנאה.
טענות שהאירוע לא נעשה בידי יהודים
ההגנה הצביעה על סימנים המטילים לדעתם ספק בכך שמדובר באירוע שבוצע בידי יהודים, וקראה לחקור את האפשרות שההצתה נעשתה על ידי כחלק מריב חמולות. זאת על רקע דליקות נוספות בבתים של משפחת דַוָואבְּשֶה, לפני האירוע ולאחריו. אף על פי כן, בפסק הדין מצוין כי "באשר לאפשרות שהרקע להצתה הינו פלילי, הוברר כי הדבר נבחן על ידי השב"כ ונשלל". לאורך השנים אירעו לפחות ארבעה מקרי דליקות נוספים בבתי בני חמולת דוואבשה בדומא, כולם ללא נפגעים. במאי 2018, טענה הרשות הפלסטינית כי אחת השריפות הנוספות הוצתה בידי מתנחלים אך בחקירה ראשונית של משטרת ישראל עלה שמדובר בקצר חשמלי.
באפריל 2020 פרסמה עמותת "חננו" ביקורת על הליכי קבלת ההחלטות בתיק דומא. לדבריהם, עדות ראייה מרכזית מהאירוע לא נבחנה, שב"כ הציג מצג שווא בפני פרקליט המדינה שי ניצן כדי לבסס את האישור להפעלת אמצעים מיוחדים, גורמי ביטחון קבעו טרם פתיחת החקירה שמדובר בטרור יהודי, וכי השחזור שערך בן אוליאל מלא סתירות פנימיות ונערך תוך הפרת נוהלי מערכת אכיפת החוק.
הרב שמואל אליהו כתב כי נוסח הכתובת "יחי המלך המשיח" צריך להוביל לחשד שמדובר בחיסול חשבונות, מכיוון שהכתובת מאפיינת חסידי חב"ד ולא נערי גבעות ושהעצורים המנהליים נעצרו לשווא.
המשפט
בן אוליאל והקטין נעצרו עד תום ההליכים המשפטיים. פתיחת המשפט התעכבה בין השאר בגלל חילופים בייצוג המשפטי של בן אוליאל, לאחר שעורכי הדין יורם שפטל ויצחק בם התפטרו במחאה על כך שנאסר עליהם להיפגש עם בן אוליאל, ואף נמנעה מהם האפשרות לשוחח עמו באמצעות הטלפון. מעבר להודאה ולשחזור, טענו בתביעה שכתבי האישום מסתמכים גם על פרטים מוכמנים שבן אוליאל ידע לתאר בהודאתו.
ג'ון סולסברי (מגלה ארצות)
חיי נישואין
לאחר שנפטר מעול החובות ואחוזותיו שבו להניב הכנסה למשפחה הצעירה, עקר ג'ון לבּוֹדוֶול הוֹל, אחוזה קטנה של המשפחה בקארנרבונשייר. הוא בילה חלק ניכר מזמנו בעיסוק בספרי החשבונות שלו, תוך מתן קצבאות לאמו, שעבורה לא חסך, ולאחיו, שהתעקש לחיות חיים מפוארים בלונדון על חשבון אחיו. בשנת 1741 ילדה רעייתו הֶסטר את בתם היחידה, שנקראה אף היא הֶסטר.
חיים מאוחרים יותר
בשנת 1761 מת סולסברי משבץ אפופלקטי לאחר שנודעו לו שתי חדשות: האחת, שהֶסטר עתידה להינשא להנרי ת'רייל, בעל מבשלה עשיר, אך בנו של אדם שנולד בכלבייה באחת מאחוזותיו של סולסברי; השנייה, שאחיו תומאס עתיד להתחתן עם אלמנה ענייה שלה ילד מנישואיה הראשונים, אשר לפיכך יפסול את ג'ון עצמו מלרשת את הונו של אחיו.
מוניטין מודרניים
סולסברי זכור היום בעיקר הודות ליומניו, המתארים ביסודיות את חיי היומיום ואת הבעיות שבהן נתקלו המתיישבים והממשלה הבריטית בעת יישוב נובה סקוטיה.
האח הגדול עונה 8
על העונה
עונה זו עלתה לשידור ב-18 בדצמבר 2016 והסתיימה ב-28 במרץ 2017 טרם העברת הזכיינות על פורמט התוכנית לזכיינית "רשת", בתחילת חודש אפריל 2017.
דלדול שרירים
קבוצת המחלות
קבוצת דלדול שרירים מכילה שלושים הפרעות גנטיות שונות המסווגות בדרך כלל לתשע קטגוריות או סוגים עיקריים. הסוג הנפוץ ביותר הוא דלדול שרירים של דושן (DMD), המשפיע בדרך כלל על גברים ומתחיל בסביבות השנה הרביעית לחייהם. סוגים אחרים כוללים דלדול שרירים של בקר, דלדול שרירים שמשפיע על שרירי השלד (facioscapulohumeral ), דלדול שרירים מיוטוניים. אלו נובעים ממוטציות בגנים המעורבים בייצור חלבוני שרירים. זה יכול להתרחש כתוצאה מתורשה של המוטציה מההורים או מוטציה הנוצרת במהלך התפתחות מוקדמת. ההפרעות יכולות להיות רצסיביות מקושרות X, אוטסומליות רצסיביות או אוטוזומליות דומיננטיות. האבחנה כוללת לרוב בדיקות דם ובדיקות גנטיות.
מחקר
ארגון הבריאות העולמי שנערך ביצע ניסויים על משטר סטרואידים אופטימלי לדלדול שרירים, בבריטניה בשנת 2012. מבחינת המחקר בארצות הברית, הארדונים הראשונים במימון הפדרלי המתמקדים במחקר דלדול שרירים, כולל טיפול בגנים ורפואה מחודשת, הם המכון הלאומי להפרעות עצביות ושבץ מוחי, המכון הלאומי לדלקת מפרקים ומחלות עור. המכון לבריאות הילד והתפתחות האדם. בשנת 1966, אגודת ניוון השרירים החלה את הטלטון ג'רי לואיס השנתי שלה, שככל הנראה עשה יותר כדי להעלות את המודעות לדלדול שרירים מאשר בכל אירוע או יוזמה אחרים. עם זאת, תומכי זכויות נכות מתחו ביקורת על הטלטון שהציג את קורבנות המחלה כראויים לרחמים ולא לכבוד. ב-18 בדצמבר 2001 נחתם החוק בארצות הברית על חוק הטיפול של דלדול שרירים. חוק זה מתקן את חוק שירות הבריאות הציבורי כדי לספק מחקרים על דלדול שרירים שונים. חוק זה גם הקים את הוועדה לתיאום דלדול שרירים כדי לעזור במיקוד מאמצי המחקר באמצעות אסטרטגיית מחקר קוהרנטית.
צומי
שימוש בתרבות
השימוש במילה נובע בדרך כלל מסרקזם, לדוגמה כאשר אדם נוהג בצורה המבליטה את עצמו יש המקניטים אותו באמירה "האם חסר לך צומי?" או "הנך רוצה צומי". המילה נמשכה גם לשימוש נרחב יותר, כך לדוגמה כאשר אדם מקניט את חבירו או נוהג בהתנהגות שאינה הולמת נוהגים סובביו לקשר את התנהגותו עם כך שהוא כנראה חפץ בתשומת לב ורצונו למשוך את תשומת לבם של סובביו, ולכן גם במקרים כאלו נפוץ הביטוי "צומי". השימוש הנפוץ ביותר במונח מתבצע בגוף שלישי נסתר, ("משה רוצה צומי...") גם כאשר הכוונה לגוף שני (נוכח). אדם הנוהג בהתנהגות האמורה, המתפרשת כרצון להבלטה וכבוד, או לחלופין משיכת עיינים ותשומת לב, מכונה (באמצע משפט) "רוצה צומי".
דותן (אלבמה)
השנים הראשונות
לאחר המלחמה נפתח באזור שירות פוני אקספרס, שהוביל יחד עם צעדי התפתחות נוספים בתקופת השיקום לתחילת צמיחתה של העיירה. ב-11 בנובמבר 1885 הצביעו תושבי המקום להתאגד כעיר שתיקרא "דותן" לאחר שגילו ש"ראש הצפצפה" היה כבר שם שנרשם בשירות הדואר של ארצות הברית לעיירה בצפון אלבמה.
צמיחה והתרחבות
החוואים עברו לייצור בוטנים, ששגשגו והביאו לרווחה כלכלית של דותן. העיר הייתה למרכז הייצור ושיווק הבוטנים ומוצריהם. כיום רבע מיבול הבוטנים של ארצות הברית מיוצר בשטח של 120 ק"מ סביב לדותן. מסורת זו מצוינת על ידי פסטיבל הבוטנים הלאומי הנערך במשך שבועיים מדי שנה בסתיו.
חוב חיצוני
החוב החיצוני בישראל
1. איגרות חוב שהונפקו בערבוּת ממשלת ארצות הברית, שיתרתן בסוף שנת 2010 הסתכמה ב-44.4 מיליארד ש"ח (כ־12.6 מיליארד דולר ארצות הברית).
המחנה הממלכתי
המחנה הממלכתי בראשות בני גנץ היא סיעה בכנסת העשרים וחמש. בסיעה נמצאים חברי כנסת מטעם מפלגת חוסן לישראל בראשות בני גנץ וגדי איזנקוט ומטעם מפלגת תקווה חדשה בראשות גדעון סער.
אוסטרוז'ץ
בשואה
באפריל 1942 הוקם בעיירה גטו, אליו הובאו גם יהודים מכפרי הסביבה, וכן מן העיירה טרוביץ. בתחומו הצטופפו כ-1,700 איש בתנאי מגורים קשים. ביום 9 באוקטובר 1942 הובלו יהודי הגטו לכיוון העיירה מרוויץ, ונרצחו שם ליד בורות שהוכנו מראש. רבים מיהודי העיירה ניסו להימלט מהאקציה, אך רובם נתפסו ונרצחו על ידי הגרמנים, ובהם רב הקהילה.
מולין
היסטוריה
בשנת 1926 באזור הוקם נמל תעופה ובשנת 1935 נבנה גשר חדש מעל המיסיסיפי.
היום השמיני
היסטוריה
בשנת 2012 יצא אלבומם הרביעי "כל מה שיש לך", וב-2014 יצא אלבום ובו קליפ ויראלי נוסף בשם "הולה הולה" שדמה מאוד לקליפ יאלילי. ב-2015 יצא אלבומם "להבה פנימית" ב-2016 האלבום "הקהל" וב-2018 הוציאו אלבום בשם "קרוב יותר חזק יותר". כמו כן הוציאו בסך-הכל 9 סינגלים וקליפים. בחודש ניסן תשע"ז הוציאו את הקליפ 'כפיים'.
משתתפים
לא מוצגים בקליפים:
מולכו (ספר)
הביקורת
גבריאל מוקד מוצא בספר התמודדות קיומית עזה מאוד עם המוות, ומסכת נדודים המחפשת אחיזה על פני רסיסים של מציאות. יש בספר מצבים מפתיעים, דמיוניים, והוא מתאפיין בקווים פוסט-מודרניסטים.
ג'ון ריצ'רדסון
ביוגרפיה
באוקטובר 1998 מונה למפקד צוללת התקיפה "USS הונולולו" ושירת בתפקיד עד נובמבר 2001. על שירותו המצוין כמפקד הצוללת זכה מטעם הצי בפרס סטוקדייל למנהיגות. בתפקידו הבא שימש סגן מפקד פלגת הצוללות הראשונה. בדצמבר 2002 מונה לראש מחלקה בכוח הצוללות בפיקוד האוקיינוס השקט. במרץ 2005 מונה למפקד פלגת פיתוח הצוללות ה-12. באוקטובר 2006 מונה לסגן ראש אגף מבצעים במטות המשולבים. בנובמבר 2007 מונה ראש מחלקת תכנון בפיקוד הכוחות המשולבים.
ביולי 2009 מונה למפקד קבוצת הצוללות השמינית ובמקביל לקצין המבצעים והתכנון של פיקוד כוחות הצי באירופה ואפריקה וסגן מפקד הצי השישי של ארצות הברית. בנובמבר 2010 מונה למפקד כוח הצוללות בצי האוקיינוס האטלנטי ומפקד כוחות הצוללות של ארצות הברית ובעלות בריתה. ב-2012 קודם לדרגת אדמירל ומונה לראש תוכנית ההנעה הגרעינית של הצי.
קארן שחנזרוב
ביוגרפיה
שחנזרוב חבר בחזית העממית הכל-רוסית. חבר איגוד הקולנוענים הרוסי.
יצחק פרסקי
בארץ ישראל
בשנת 1932 עלה פרסקי לארץ ישראל. שרה אשתו נשארה עם בניהם בווישנבה כשהיא מנהלת את העסק המשפחתי, על מנת שישמש עורף כלכלי ליצחק עד שיתבסס בארץ. בארץ לא צלחה דרכו כאיש עסקים. ניסה דרכו כיבואן עצים והפסיד ממון רב מן הכספים שהעבירה לו אשתו מפולין. לאחר מכן פתח חנות מכולת בתל אביב ושוב נחל הפסדים. הדבר הגיע עד לידי כך שהודיע לאשתו כי הוא עומד לחזור לווישנבה. אשתו השיבה לו נחרצות כי הדבר לא בא בחשבון, וכי היא תבוא לארץ עם שני הילדים. ואכן, בשנת 1934 הגיעו שרה ובניה לארץ. יצחק המשיך בעסקיו, פתח מסעדה בירושלים, שגם היא לא הצליחה וחזר לתל אביב. בינתיים פרצה מלחמת העולם השנייה.
יצחק ו"הרוזן מאושוויץ"
בדצמבר 1944, כאשר כוחות הצבא האדום התקרבו לאושוויץ, הועברו השבויים למחנה השבויים סטלאג B-IIV בלאמסדורף בדרום מערב פולין, ובינואר 1945 הוצעדו לבוואריה.
פרנק דיליין
ביוגרפיה
דיליין נולד בלונדון, אנגליה. הוא בילה חלק מילדותו בבריקסטון, לפני שעבר לפורסט רו במזרח סאסקס. אביו, סטיבן דיליין, הוא שחקן.
סיגלית ליפשיץ
סיגלית ליפשיץ (נולדה ב-1970) היא במאית ותסריטאית ישראלית. מיוצרי הסדרה שישו ושמחו.
תסריטאות ובימוי
בשנת 2017 כתבה וביימה את הסרט הקצר "רבעצן" ( במסגרת הפיצ'ר Voice over מחווה לאברהם הפנר).
קטמרקה
תיירות
העיר מהווה את מרכז התיירות של הפרובינציה, עם הארכיטקטורה הקולוניאלית שלה, ומהווה מרכז למספר אטרקציות תיירותיות.
בריט (פירושונים)
{{פירושונים|
ראו גם
}}
טובלאך
טובלאך (בגרמנית: Toblach, באיטלקית: Dobbiaco) היא עיירה בת כ-3500 תושבים הממוקמת לרגלי הרי הדולומיטים בחבל דרום טירול בצפון איטליה. טובלאך מחולקת לעיר העתיקה ההיסטורית ולעיר החדשה. באזור טובלאך עובר קו פרשת המים המזרח אלפיני בין הים השחור והים האדריאטי.
היסטוריה
ההתיישבות בכפר החלה ככל הנראה בתקופת תרבות הלשטט בין המאה ה-6 למאה ה-8 לפני הספירה. תושבי טובלאך ההיסטורית נחשבו מאז המאה השישית כבני חסות של טאסילו הראשון (Tassilo I) מלך בואריה לאחר שכבש את האזור.
Bermuda Bowl
היסטוריה
1958 - התווספה לתחרות אלופת דרום אמריקה.
1974 - התווספה תחרות דומה לנבחרות נשים שנקראת Venice Cup.
1981 - הנציגות של אירופה הוגדלה בשתי נבחרות.
1985 - Bermuda Bowl ו-Venice Cup משוחקות באותו מקום, באותו זמן ובאותו פורמט.
זבולון בריט
ביוגרפיה
נולד לרב יום טוב ליפמן, על שמו הוא מכונה ברי"ט - בן רבי יום טוב, ולעיתים: ר' זבולון ליפמן. צאצאיו דבקו בשם ליפמן כשם משפחתם, בנו יצחק אייזיק מרדכי ליפמן, היה אביו של חוקר תולדות יהודי ליטא והעיר קובנה דוד מתתיהו ליפמן שנספה בשואה.
שימש כרב בעיירות וערים רבות, בהן: דרשונישוק, גודלבה (גודלעווע), פיליפובה (פיליפּאָווע), וקראזש. בעשרים שנותיו האחרונות כיהן כרבה של פלונגיאן ובה נפטר ונקבר.
טירן רוש צבעוני
מאפיינים
הטירן מצוי בעיקר בסבכי ביצות או נהרות ובין צמחי מים שונים כגון אגמון ועשבי רוש. הוא משוטט בהם רוב הזמן וצד חרקים שמסתרים שם.
BAE סיסטמס
פעילות
BAE היא בין יצרניות הנשק הגדולות בעולם. ב-2017 דורגה במקום השלישי בעולם במכירות. מרבית הפעילות שלה בממלכה המאוחדת ובארצות הברית כאשר חברת הבת שלה "BAE Systems Inc" היא אחת מששת הספקים הגדולים ביותר למשרד ההגנה האמריקאי. שווקים עיקריים נוספים שלה כוללים את ערב הסעודית, אוסטרליה, הודו ועומאן.
Break It Off
ביקורות
השיר קיבל ביקורות חיוביות ממבקרי המוזיקה. דייוויד ג' פריס מ-AllMusic כתב כי השיר "עסיסי לחלוטין" "ושהיא [ריהאנה] מספקת תחרות טובה לשון פול. קלפה סאנה מניו יורק טיימס שיבח את השיר ותיאר אותו כ"ניצחון של ריהאנה לנוסחה הישנה שלה". קוונטין ב. הוף ב-PopMatters שיבח את שון פול על תרומתו לשיר ושיבח את הפזמון של ריהאנה: "הקסם של ריהאנה כל כך מדבק כי הקול שלה הוא הקול שאתה זוכר בסופו של דבר, זה שיר דאנסהול בטעם אחר וניצחון אחר." ביל למב מ-About.com כינה את השיר כשיר שעומד להיות פופולרי בתחנות רדיו של הפופ.
פאבלו דוראדו
דוראדו ידוע בעיקר בגלל היותו השחקן הראשון שכובש בגמר המונדיאל, כאשר עשה זאת בדקה ה-12' בגמר מונדיאל 1930 נגד ארגנטינה.
עולם הדיסק
עולם הדיסק (באנגלית: Discworld) היא סדרת ספרי פנטזיה הומוריסטיים מאת הסופר האנגלי טרי פראצ'ט. עלילות הסדרה מתרחשות בעולם מכושף בצורת דיסק הנישא על גבם של ארבעה פילים שבתורם עומדים על גבו של צב ענק. הספרים משלבים פנטזיה, הומור ופארודיה על העולם שלנו ככלי להעברת מסרים וביקורת מצד הסופר על החברה.
הכשף בעולם הדיסק
עם התפתחות הסדרה התפתחה המכניקה המאפשרת, מבחינה פסאודו-מדעית, את עולם הדיסק - שדות "כשף" (כפארודיה על תורת השדות בפיזיקה). בספרים מוסבר שכאשר שדה כשף חזק דיו, הוא מסוגל לגרום לדברים על-טבעיים להתרחש - כגון להאט את מהירות האור (ובכך לאפשר אזורי זמן שונים בעולם השטוח).
מוות (Death)
מוות הוא דמות פופולרית שמופיעה כמעט בכל הספרים. מוות מתואר כפארודיה על ההאנשות של המוות; הוא נראה כשלד עוטה גלימה שחורה ובעל חרמש, שתפקידו לקחת את נשמתם של האנשים ברגע מותם ולהעביר אותה הלאה. הוא יעיל אך לא אכזרי, ויש לו חיבה למין האנושי שגורמת לו לחקות כמה ממנהגיהם.